เยาวลักษณ์ ชินวัตร

เยาวลักษณ์ ชินวัตร หรือ เยาวลักษณ์ คล่องคำนวณการ (9 สิงหาคม พ.ศ. 2488 – 21 มีนาคม พ.ศ. 2552) เป็นพี่สาวของทักษิณ ชินวัตร และยิ่งลักษณ์ ชินวัตร อดีตนายกรัฐมนตรีไทย และอดีตผู้สมัครรับเลือกตั้งสมาชิกสภาผู้แทนราษฎรจังหวัดเชียงใหม่ ในปี พ.ศ. 2529

 ประวัติ 
เยาวลักษณ์ เกิดเมื่อวันที่ 9 สิงหาคม พ.ศ. 2488 เป็นบุตรคนโตของนายเลิศ ชินวัตร กับนางยินดี ชินวัตร มีน้อง 9 คน ได้แก่ ทักษิณ ชินวัตร อดีตนายกรัฐมนตรี, เยาวเรศ ชินวัตร, ปิยนุช ลิ้มพัฒนาชาติ, อุดร ชินวัตร, เยาวภา วงศ์สวัสดิ์, พายัพ ชินวัตร, มณฑาทิพย์ โกวิทเจริญกุล, ทัศนีย์ ชินวัตร และยิ่งลักษณ์ ชินวัตร อดีตนายกรัฐมนตรีสุขสันต์วันแม่กับคำถาม ลูกชายของ "นายกฯปู" มีชื่อเล่นว่า "ไปค์" หรือ "ไปป์" ? . มติชน. (12 สิงหาคม 2554). สืบค้น 12-8-2554. 

เยาวลักษณ์ สมรสและแยกทางกับ พันเอก (พิเศษ) ศุภฤกษ์ คล่องคำนวณการ มีบุตรสาว 2 คน คือ  นางสาวปณิตา ชินวัตร รักษาการผู้อำนวยการสำนักงานส่งเสริมวิสาหกิจขนาดกลางและขนาดย่อม และนางสาวนัทธฤทัย คล่องคำนวณการ กรรมการผู้จัดการ บริษัท แคปสโตนดิจิตอล คอร์ปอเรชั่น จำกัด

 การทำงาน 
เคยเป็นเทศมนตรีฝ่ายการศึกษา ฝ่ายธุรการและงานคลังเทศบาลนครเชียงใหม่ เป็นผู้พิพากษาสมทบ นายกสมาคมสตรีนักธุรกิจและวิชาชีพแห่งประเทศไทย ประจำเชียงใหม่ และกรรมการผู้จัดการ บริษัท ภัทรประกันภัย จำกัด เคยลงสมัครรับเลือกตั้ง สส.จังหวัดเชียงใหม่เมื่อปี พ.ศ. 2529 แต่ไม่ได้รับการเลือกตั้งรายงานวิจัยการเลือกตั้งสมาชิกสภาผู้แทนราษฎร พ.ศ. 2529. กรมการปกครอง. 2529 

 เสียชีวิต 
ป่วยด้วยโรคความดันโลหิตสูง และเส้นเลือดในสมองแตก ตั้งแต่ปี พ.ศ. 2531 ส่งผลให้เป็นอัมพาต ถัดมา 1 ปี ศาลจังหวัดชลบุรี จึงสั่งให้เป็นคนไร้ความสามารถ และให้อยู่ในความอนุบาลของมณฑาทิพย์ ผู้เป็นน้องสาวราชกิจจานุเบกษา, ประกาศศาลจังหวัดชลบุรี เรื่อง ขอให้ศาลมีคำสั่งให้ นางเยาวลักษณ์ ชินวัตร เป็นคนไร้ความสามารถ และอยู่ในความอนุบาลของนางมณฑาทิพย์ ชินวัตร หรือโกวิทเจริญกุล

เยาวลักษณ์ เข้ารับการรักษาในห้องไอซียูกว่า 1 ปี จนกระทั่งเสียชีวิตเมื่อวันที่ 21 มีนาคม พ.ศ. 2552“เยาวลักษณ์ ชินวัตร” พี่สาวทักษิณ เสียชีวิตแล้ว

 อ้างอิง 

หมวดหมู่:สกุลชินวัตร
หมวดหมู่:นักการเมืองจากจังหวัดเชียงใหม่
หมวดหมู่:นักการเมืองสตรีชาวไทย
หมวดหมู่:พรรคชาติไทย
หมวดหมู่:บุคคลไร้ความสามารถ
หมวดหมู่:เสียชีวิตจากโรคไต